cyanic-selkie/wikianc huggingface dataset:
สนีฮูริวกา
สนีฮูริวกา (Снігурі́вка) เป็นนครขนาดเล็กในเขตบัชตันกา แคว้นมือกอลายิว ประเทศยูเครน เป็นที่ตั้งหน่วยงานบริหารของเทศบาลนครสนีฮูริวกา ประมาณกันว่าใน ค.ศ. 2021 นครนี้มีประชากร 12,307 คน
คณะกรรมการโอลิมปิกโอมาน
คณะกรรมการโอลิมปิกโอมาน (اللجنة الأولمبية العمانية; Oman Olympic Committee, รหัสไอโอซี: OMA) เป็นคณะกรรมการโอลิมปิกแห่งชาติที่เป็นตัวแทนของประเทศโอมานสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2525 มีสำนักงานใหญ่ตั้งอยู่ที่ประเทศโอมาน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโอมานเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
แคร์รีออน (เพลงฟัน)
"แคร์รีออน" เป็นเพลงของวงดนตรีอินดี้ป็อปชาวอเมริกัน ฟัน ออกจำหน่ายเมื่อวันที่ 23 ตุลาคม พ.ศ. 2555 เป็นซิงเกิลลำดับที่ 3 จากสตูดิโออัลบั้มชุดที่ 2 ของฟัน ซัมไนตส์ เพลงนี้ประพันธ์โดยสมาชิกทั้งหมดในวง รวมทั้งโปรดิวเซอร์ของอัลบั้มนี้ด้วย ได้แก่ Jeff Bhasker
เพลง "แคร์รีออน" เป็นซิงเกิลที่ 3 ที่ติดต่อกันที่เข้าสู่ 20 อันดับแรกในชาร์ตบิลบอร์ดฮอต 100 เริ่มเข้าชาร์ตในอันดับที่ 100 และในสัปดาห์ต่อมาได้ขึ้นไปอยู่ถึงอันดับที่ 20 ซิงเกิลนี้มียยอดจำหน่ายในรูปแบบดาวน์โหลดถึง 1,337,000 ครั้งในเดือนกรกฎาคม พ.ศ. 2556
สำนักกษาปณ์
สำนักกษาปณ์ หรือ โรงกษาปณ์ เป็นหน่วยงานราชการในสังกัดกรมธนารักษ์ ที่เกิดจากการปรับโครงสร้างการแบ่งส่วนราชการของกรมธนารักษ์เมื่อปี พ.ศ. 2545 โดยสำนักกษาปณ์ มีอำนาจหน้าที่เกี่ยวกับการผลิต เหรียญกษาปณ์สกุลเงินบาท เหรียญกษาปณ์ที่ระลึก เหรียญที่ระลึก และเครื่องราชอิสริยาภรณ์ของประเทศไทย รวมถึงของสั่งจ้างต่างๆ เช่น โล่ พระเครื่อง เข็มที่ระลึก เป็นต้น
โรงกษาปณ์ในปัจจุบันสร้างขึ้นเมื่อปี พ.ศ. 2530 ซึ่งสถานที่ก่อสร้างอยู่ที่บริเวณ โรงงานทอกระสอบเดิม ของกระทรวง การคลัง ถนนพหลโยธิน กิโลเมตรที่ 34-35 ตำบล คลองหนึ่ง อำเภอคลองหลวง จังหวัดปทุมธานี บนเนื้อที่ประมาณ 126 ไร่
พระราชวังโปตาลา
พระราชวังโปตาลา ( เป็นป้อมปราการแบบซง ในลาซา ทิเบต พระราชัวงโปตาลาใช้งานเป็นที่ประทับฤดูหนาวของทาไลลามะมาตั้งแต่ปี 1649 ถึง 1959 หลังจากนั้นได้ถูกแปรสภาพมาเป็นพิพิธภัณฑ์ พระราชวังโปตาลาได้รับสถานะแหล่งมรดกโลกในปี 1994
ชื่อโปตาลานั้นตั้งตามเขาโปตาละกะ วิมานของพระโพธิสัตว์อวโลกิเตศวรตามตำนาน การก่อสร้างเริ่มต้นขึ้นโดยทาไลลามะที่ห้า ในปี 1645 หลังที่ปรึกษาทางจิตวิญญาณส่วนพระองค์คนหนึ่ง Konchog Chophel (?-1646) ชี้ให้เห็นว่าพื้นที่ตรงนี้เหมาะสมแก่การเป็นที่ทำการรัฐ และตั้งอยู่ระหว่างอารามเทรปุง กับอารามเซรา และ เมืองเก่าลาซา เป็นไปได้ว่าวังนี้สร้างขึ้นบนซากของป้อมปราการเก่าที่มีชื่อว่าวังขาว หรือวังแดง ซึ่งสร้างขึ้นโดยพระเจ้าซงแจ็นกัมโป ในปี 637
อาคารมีขนาด 400 m ตามแนวตะวันออก-ตะวันตด และ 350 m ตามแนวเหนือ-ใต้, ผนังหินขนาดหนาราว 3 m และที่ฐานหนาถึง 5 m ในฐส่วนฐานของวังยังมีการเททองแดงผสมลงไปเพื่อช่วยป้องกันอาคารจากแผ่นดินไหว อาคารมีความสูง 13 ชั้น ประกอบด้วยห้องหับกว่า 1,000 ห้อง, ศาลเจ้าต่าง ๆ 10,000 ศาล และรูปปั้นรวมกว่า 200,000 รูป ตัวอาคารมีความสูง 117 m บนยอดของเขาแดง (Marpo Ri) และมีความสูงรวมเขาถึงพื้นราว 300 m
วอลเลย์บอลหญิงชิงแชมป์เอเชีย 1983
วอลเลย์บอลหญิงชิงแชมป์เอเชีย 1983 (1983 Asian Women's Volleyball Championship) เป็นการแข่งขันวอลเลย์บอลหญิงระดับทวีปเอเชีย ครั้งที่ 3 โดยจัดการแข่งขันขึ้นระหว่างวันที่ 10-17 พฤศจิกายน พ.ศ. 2526 (ค.ศ.1983) ที่เมืองฟุกุโอะกะ ประเทศญี่ปุ่น มีทีมเข้าแข่งขัน 11 ทีม มีสนามแข่งขันคือ 1 สนาม โดยญี่ปุ่น สามารถคว้าแชมป์ไปได้เป็นสมัยที่สองต่อจากการแข่งขันในวอลเลย์บอลหญิงชิงแชมป์เอเชีย 1975
สมบัติ มิลินทจินดา
พลตำรวจโท สมบัติ มิลินทจินดา  ( 21 มีนาคม 2502 -) สมาชิก วุฒิสภาไทย ชุดที่ 12 นายตำรวจราชองครักษ์ อดีตจเรตำรวจ อดีตรองผู้บัญชาการตำรวจภูธรภาค 1
ประวัติ
พลตำรวจโท สมบัติ มิลินทจินดา เกิดเมื่อวันที่ 21 มีนาคม พ.ศ. 2502 ที่อำเภอหนองม่วง จังหวัดลพบุรี เป็นนักเรียนเตรียมทหารรุ่นที่ 19 นักเรียนนายร้อยตำรวจรุ่นที่ 35 (นรต.35) รุ่นเดียวกับ พลตำรวจเอก ศรีวราห์ รังสิพราหมณกุล ที่ปรึกษานายกรัฐมนตรี อดีตรองผู้บัญชาการตำรวจแห่งชาติ
หุ้นบุริมสิทธิ
หุ้นบุริมสิทธิ (preferred stock) เป็นตราสารประเภทหุ้นทุน คล้ายกับหุ้นสามัญ เพียงแต่ว่าไม่มีสิทธิออกเสียงในการบริหาร มีข้อแตกต่างจากหุ้นสามัญคือ ผู้ถือหุ้นบุริมสิทธิจะได้รับสิทธิในการชำระคืนเงินทุนก่อนผู้ถือหุ้นสามัญในกรณีที่บริษัทเลิกกิจการ รายละเอียดของบุริมสิทธิที่พึงจะมีจะต้องดูในเอกสารของบริษัทนั้นๆ อีกครั้งหนึ่ง หุ้นประเภทนี้มีไม่มากนักในตลาดหลักทรัพย์ มีการซื้อขายกันน้อย หรือภาษาเทคนิคเรียกว่ามีสภาพคล่องต่ำ หุ้นบุริมสิทธิบนกระดานหุ้นสังเกตได้จากสัญลักษณ์ + หรือ P ท้ายอักษรย่อ ของหุ้นสามัญ
พ.ศ. 2496
พุทธศักราช 2496 ตรงกับปีคริสต์ศักราช 1953 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน และเป็น
คณะกรรมการโอลิมปิกปาเลสไตน์
คณะกรรมการโอลิมปิกปาเลสไตน์ (اللجنة الأولمبية الفلسطينية; Palestine Olympic Committee, รหัสไอโอซี: PLE) เป็นคณะกรรมการโอลิมปิกแห่งชาติที่เป็นตัวแทนของประเทศปาเลสไตน์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2538 มีสำนักงานใหญ่ตั้งอยู่ที่ประเทศปาเลสไตน์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปาเลสไตน์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
อิตาเลีย (จักรวรรดิโรมัน)
อิตาเลีย หรือ โรมันอิตาเลีย หรือ อิตาลีอา (Italia) ภายใต้สาธารณรัฐโรมันและต่อมาจักรวรรดิโรมันคือชื่อของคาบสมุทรอิตาลี
ภายใต้สาธาณรัฐและการจัดระบบของออกัสตัส
ระหว่างสมัยสาธารณรัฐและในคริสต์ศตวรรษที่หนึ่งของจักรวรรดิ อิตาเลีย (ที่เมื่อเริ่มแรกมีเนื้อที่ครอบคลุมคาลาเบรียไปจนถึงรูบิคอน และต่อมาจากคาลาเบรียไปจนถึงเทือกเขาแอลป์) มิได้เป็นจังหวัดโรมันแต่เป็นดินแดนส่วนหนึ่งของโรม ฉะนั้นจึงอยู่ในฐานะพิเศษ เช่นในการที่แม่ทัพไม่สามารถนำกองทหารเข้ามาในอิตาเลียได้ ฉะนั้นเมื่อจูเลียส ซีซาร์นำกองทัพผ่านรูบิคอนเข้ามายังอิตาเลียก็เท่ากับเป็นการประกาศสงครามกลางเมือง
เมื่อมาถึงปลายสงครามสังคมในศตวรรษที่ 2 ก่อนคริสต์ศักราชโรมก็อนุญาตให้พันธมิตรของอิตาลีเข้ามามีสิทธิเต็มที่ในสังคมของโรมันและมอบสัญชาติโรมันให้แก่กลุ่มชนชาวอิตาลีต่างๆ ทั้งหมด
ในสมัยแรกของจักรวรรดิอิตาเลียเป็นกลุ่มดินแดนที่มีระดับฐานะต่างๆ กัน บางเมืองก็เรียกตนเองว่า “municipium” ที่มีอิสระบางอย่างบ้างจากโรม บางเมืองก็เป็นเมืองบริวารที่โรมันก่อตั้งขึ้นเอง เมื่อมาถึงราวปี 7 ก่อนคริสต์ศักราชออกัสตัสก็จัดระบบการบริหารใหม่โดยแบ่งอิตาลีออกเป็น “เขต” (regiones) ตามคำบรรยายของพลินิผู้อาวุโส ใน “Pliny's Natural History”(iii 46) อิตาเลียแบ่งออกเป็น:
อิตาเลียได้รับผลประโยชน์เป็นอันมากจากออกัสตัสและผู้ครองจักรวรรดิต่อมา ทั้งในด้านสิ่งก่อสร้างสารธารณะ และการก่อสร้างระบบถนนอันซับซ้อนที่ใช้ในการคมนาคมติดต่อไปยังดินแดนต่างๆ ทั่วจักรวรรดิ
การจัดระบบการบริหารและการคมนาคมขึ้นเป็นผลให้เศรษฐกิจของอิตาเลียรุ่งเรืองตามขึ้นไปด้วย ที่รวมไปถึงการเกษตรกรรม งานฝีมือ และการอุตสาหกรรม อิตาเลียสามารถส่งสินค้าออกไปขายยังจังหวัดอื่นๆ ในจักรวรรดิได้ ในขณะเดียวกันจำนวนประชากรก็ถีบตัวสูงตามขึ้นไปด้วย ออกัสตัสสั่งให้มีการสำรวจสัมโนประชากรสามครั้ง เพื่อที่จะสำรวจจำนวนประชากรชายของจักรวรรดิ ในปี 28 ก่อนคริสต์ศักราชจักรวรรดิมีประชากรชายทั้งสิ้นราว 4,063,000 คน ในปี 8 ก่อนคริสต์ศักราชมีจำนวน 4,233,000 คน และในปี ค.ศ. 14 มีจำนวน 4,937,000 คน เมื่อรวมประชากรสตรีและเด็กเข้าด้วยแล้วประชากรทั้งหมดของอิตาเลียเมื่อต้นคริสต์ศตวรรษที่ 1 ก็มีด้วยกันทั้งสิ้นราว 10 ล้านคน
เจคอบ เฮท
เจคอบ เฮท (เกิดเมื่อวันที่ 4 มีนาคม ค.ศ. 1775 หรือปี ค.ศ. 1776 – เสียชีวิตเมื่อคริสตทศวรรษที่ 1860 ) เป็นนักการเมืองจากสหรัฐอเมริกาจากรัฐนิวยอร์ก เจคอบ เฮท เป็นสมาชิกวุฒิสภารัฐนิวยอร์ก ตั้งแต่ปี ค.ศ. 1824 จนถึงปี ค.ศ. 1827
อิตาเลีย (จักรวรรดิโรมัน)
อิตาเลียใน คริสต์ศตวรรษที่ 3
ต่อมาในปี 212 เมื่อสิทธิในการถือสัญชาติโรมันได้รับการมอบให้แก่ประชาชนทั้งจักรวรรดิ อิตาเลียก็เริ่มเสื่อมโทรมลงขณะที่จังหวัดต่างๆ นอกอิตาเลียรุ่งเรืองขึ้นมาแทนที่ นอกจากนั้นดินแดนของอิตาลีก็ยังได้รับความเสียหายจากการรุกรานของอนารยชนเผ่าต่างๆ ที่เริ่มเกิดขึ้นในปลายคริสต์ศตวรรษที่ 3 (ดูรายละเอียดที่วิกฤติการณ์ของคริสต์ศตวรรษที่ 3 และจักรพรรดิค่าย (Barracks emperor))
ไดโอคลีเชียนทรงแบ่งจักรวรรดิออกเป็นสี่ส่วนที่เรียกว่า “มณฑล” (dioceses) โดย “มณฑลอิตาเลีย” ปกครองโดย “ออกัสตัส” แห่งตะวันตก ซึ่งแบ่งออกเป็นสองโซน แต่ละโซนก็แบ่งย่อยออกเป็นดินแดน (territories) ที่ปกครองโดย “corrector” โซนสองโซนและดินแดนภายใต้เขตปกครองก็ได้แก่: อดีตดินแดนแอลป์โพนนิเน และ แอลป์มาริทิเมกลายเป็นส่วนหนึ่งของ“มณฑลกาลลิเอรัม”
อิตาเลียในคริสต์ศตวรรษที่ 4 และ 5
เมื่ออนารยชนกลายเป็นปัญหาสำคัญจักรพรรดิโรมันก็ตัดสินใจย้ายออกจากกรุงโรมและบางครั้งก็ต้องถึงกับต้องออกจากจังหวัด ซึ่งเป็นผลทำให้อิตาเลียยิ่งเสื่อมโทรมลงหนักยิ่งขึ้นไปอีก ในปี ค.ศ. 330 จักรพรรดิคอนสแตนตินที่ 1 ก็ทรงย้ายเมืองหลวงของจักรวรรดิจากโรมไปยังคอนสแตนติโนเปิลพร้อมด้วยราชสำนัก และหน่วยบริหารทางเศรษฐกิจและทางการทหาร
จากหลักฐานที่บันทึกใน “รายชื่อหน่วยบริหารและข้าราชการคนสำคัญของโรมัน” (Notitia Dignitatum) ที่ถือว่าถูกต้องสำหรับจักรวรรดิโรมันตะวันตกในคริสต์ทศวรรษ 420 อิตาเลียปกครองโดยข้าราชการตำแหน่ง “Praetorian prefect” (Prefectus praetorio Italiae) ผู้มีหน้าที่ปกครองอิตาเลีย อิลลิริคัม และ จังหวัดแอฟริกา และในเขตแปดเขตก็ปกครองโดยกงสุล (consulares)
เมื่อจักรพรรดิอยู่ในมือของอนารยชน รัฐบาลที่ปกครองอิตาเลียก็อ่อนแอลงชายฝั่งทะเลก็ถูกโจมตีเป็นระยะๆ ในปี ค.ศ. 476 เมื่อโรมิวลัสออกัสตัสเสียชีวิต และการปกครองต่างๆ ย้ายไปคอนสแตนติโนเปิล จักรวรรดิโรมันตะวันตกก็สิ้นสุดลง ระหว่างหลายสิบปีแรกอิตาเลียก็ปกครองโดยโอโดเซอร์ (Odoacer) ต่อมาโดยออสโตรกอธและไบแซนไทน์ แต่หลังจากการรุกรานของลอมบาร์ด อิตาเลียก็ถูกแบ่งออกเป็นอาณาจักรย่อยๆ และไม่ได้มารวมตัวกันอีกจนกระทั่งอีก 1300 ปีต่อมา
การผจญภัยสุดอัศจรรย์ของแฟลปแจ็ค
การผจญภัยสุดอัศจรรย์ของแฟลปแจ็ค หรือ การผจญภัยสุดระห่ำของแฟลปแจ็ค (The Marvelous Misadventures of Flapjack) เป็นการ์ตูนทางช่องบูมเมอแรงและการ์ตูนเน็ตเวิร์ก ฉายตอนแรกเมื่อวันที่ 5 มิถุนายน พ.ศ. 2551 ถึงวันที่ 30 สิงหาคม พ.ศ. 2553
อินดิเอ็นด์
"อินดิเอ็นด์" (In the End) เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดแรกของวง ไฮบริดทีโอรี (พ.ศ. 2543) เพลงถูกปล่อยออกมาในวันที่ 21 พฤศจิกายน พ.ศ. 2544 เป็นซิงเกิลที่สี่ ซิงเกิลสุดท้ายจากอัลบั้มไฮบริดทีโอรี แต่งโดยลิงคินพาร์ค และมี ดอน กิลมัวร์ เป็นโปรดิวเซอร์ เนื้อหาในเพลงโดยส่วนมากเกี่ยวกับความล้มเหลวในชีวิตของคนคนหนึ่ง อย่างไรก็ตามเพลงนี้ยังบ่งบอกถึงมิตรภาพและความสัมพันธ์ที่เคยได้ไว้วางใจกัน แต่กลับแตกสลายไป เพลง อินดิเอ็นด์ ถือเป็นเพลงหนึ่งของลิงคินพาร์กที่รู้จักและนิยมมากที่สุด โดยเป็นเพลงที่ลิงคินพาร์กได้เล่นในการแสดงสดมากที่สุด
เส้นขนานที่ 18 องศาใต้
เส้นขนานที่ 18 องศาใต้ คือวงกลมละติจูดที่ 18 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 18° ใต้ลากผ่านพื้นที่ดังนี้:
ปลาผีเสื้อจมูกยาว
ปลาผีเสื้อจมูกยาว หรือ ปลาผีเสื้อลองโนส (Longnose butterflyfish) เป็นสกุลของปลาทะเลสกุลหนึ่ง ใช้ชื่อสกุลว่า Forcipiger (/ฟอร์-ซิ-พิ-เกอร์/) ในวงศ์ปลาผีเสื้อ (Chaetodontidae)
มีลักษณะเด่นต่างจากปลาผีเสื้อสกุลอื่น ๆ อย่างเห็นได้ชัด คือ ส่วนปากและจมูกยื่นแหลมยาวออกมาอย่างเห็นได้ชัดเจน จึงทำให้กินได้แต่อาหารขนาดเล็ก ๆ เท่านั้น เช่น แพลงก์ตอนสัตว์ หรือโพลิปของปะการัง เป็นปลาที่มีลำตัวสีเหลืองสดใส กระจายพันธุ์ตามแนวปะการังในน่านน้ำแถบอินโด-แปซิฟิก
กระนั้น ก็ยังมีรายงานพบ ปลาบางตัวที่มีสีผิดเพี้ยนไปจากปกติ คือ มีสีขาวตลอดทั้งตัวหรือสีดำสนิทก็มี ซึ่งอาจจะเป็นความผิดปกติของเม็ดสี แต่ทว่าหาได้ยากมาก และมีราคาซื้อขายที่แพงในวงการปลาสวยงาม
การจำแนก
เดิมที ปลาผีเสื้อจมูกยาวถูกจำแนกไว้เพียง 2 ชนิด จนกระทั่งในปี ค.ศ. 2012 จึงมีการค้นพบชนิดใหม่
ล้อม เพ็งแก้ว
นอกจากนี้แล้วยังเป็นผู้บุกเบิกก่อตั้งมหาวิทยาลัยมหาสารคามอีกด้วย
อาจารย์ล้อม เป็นผู้เชี่ยวชาญทางภาษา วรรณคดี ประวัติศาสตร์ และภูมิปัญญาไทยหลายแขนง จนได้รับการขนานนามว่า "ปราชญ์ชาวบ้าน" หรือ "ปราชญ์เมืองเพชร" มีผลงานที่เป็นที่ยอมรับและนับถือมากมาย จากงานเขียนที่สะท้อนความคิดตามนิตยสารต่าง ๆ เช่น มติชนสุดสัปดาห์, เมืองโบราณ, สารคดี เป็นต้น และมีผลงานเป็นหนังสือจำนวนมาก
ปัจจุบัน เป็นที่ปรึกษากลุ่มคนรักเมืองเพชร และเป็นนายกสมาคมสื่อมวลชน จังหวัดเพชรบุรี
ชีวิตส่วนตัว มีบุตรสาวชื่อ นิพัทธ์พร เพ็งแก้ว เป็นนักเขียนสารคดีดีเด่นแห่งปี พ.ศ. 2551 และผู้ดำเนินการองค์การพัฒนาเอกชน (NGO)
ยากอบ เอ. กรอส
'''ยากอบ เอ. กรอส''' (เกิดเมื่อปี ค.ศ. 1842 ที่นครนิวยอร์ก) เป็นนักกฎหมายและนักการเมืองจากรัฐนิวยอร์ก เป็นบุตรของ มาร์ติน กรอส เคยเข้าศึกษาโรงเรียนเอกชนในรัฐนิวยอร์ก และจบการศึกษาปริญญาตรีที่โรงเรียนกฎหมายโคลอมเบีย นิติศาสตรบัณฑิต ในปี ค.ศ. 1864 และนิติศาสตร์มหาบัณฑิต ในปี ค.ศ. 1865 และมีประสบการณ์ด้านกฎหมายในนิวยอร์กซิตี้ ภายหลังจบการศึกษาได้เป็นสมาชิกวุฒิสภารัฐนิวยอร์ก ในปี ค.ศ. 1874 และปี ค.ศ. 1875
คณะกรรมการโอลิมปิกกาตาร์
คณะกรรมการโอลิมปิกกาตาร์ (اللجنة الأولمبية القطرية; Qatar Olympic Committee, รหัสไอโอซี: QAT) เป็นคณะกรรมการโอลิมปิกแห่งชาติที่เป็นตัวแทนของประเทศกาตาร์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2522 มีสำนักงานใหญ่ตั้งอยู่ที่ประเทศกาตาร์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกาตาร์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
อาณาจักรพัลแฮ
อาณาจักรพัลแฮ หรือ ปั๋วไห่ (, Бохай, ) เป็นอาณาจักรหลายเชื้อชาติใน แมนจูเรีย คาบสมุทรเกาหลี และ รัสเซียตะวันออกไกล
การล่มสลายของจักรวรรดิพัลแฮ
การล่มสลายของจักรวรรดิพัลแฮเริ่มต้นขึ้นเมื่อเกิดสงครามครั้งใหญ่ระหว่างราชวงศ์เหลียว หรือพวกชนเผ่าคิตัน เข้าตีดินแดนของจีนสมัยปลายราชวงศ์ถัง ในพุทธศตวรรษที่ 15 อาณาจักรพัลแฮจึงต้องถูกตีไปด้วยเนื่องจากเป็นเขตอิทธิพลที่อยู่ใกล้ชิดติดกันระหว่างเขตดินแดนระหว่างจีนและคิตันในแมนจูเรีย ในพ.ศ. 1545 ราชวงศ์ถัง ถูกราชวงศ์เหลียวตีจนแตกออกเป็นแคว้นเล็กแคว้นน้อย และพวกคิตันก็ทำสงครามต่อเนื่องจนกระทั่งได้ครอบครองดินแดนทางตอนเหนือของจีนส่วนใหญ่ การทำสงครามยึดครองครั้งนี้ จักรวรรดิพัลแฮก็ถูกยึดครองไปด้วยเช่นกัน ราชวงศ์เหลียวเข้าตีพัลแฮจนแตกใน พ.ศ. 1469 นับเป็นการสิ้นสุดจักรวรรดิพัลแฮ แม้ในภายหลังราชวงศ์เหลียวได้ตั้งอาณาจักรใหม่ขึ้นแทน คือ อาณาจักรตงตาน เป็นอาณาจักรที่ก่อตั้งได้เพียง 10 ปี ในพ.ศ. 1479 ราชวงศ์เหลียวก็ควบคุมอาณาจักรตงตานมาเป็นส่วนหนึ่งของราชวงศ์เหลียว และประชาชนชาวพัลแฮรู้ว่าตนเองสืบเชื้อสายจากชาวโคกูรยอ ไม่ใช่ชาวแมนจู จึงได้อพยพลงใต้ไปยังบริเวณอาณาจักรโคกูรยอเก่าแล้วสถาปนาอาณาจักรใหม่ขึ้นมาคืออาณาจักรฮูโกกูรยอหรืออาณาจักรโคกูรยอใหม่
อุทยานแห่งชาติต้นสักใหญ่
อุทยานแห่งชาติต้นสักใหญ่ (ชื่อเดิม: อุทยานแห่งชาติคลองตรอน) ตั้งอยู่ในเขตพื้นที่จังหวัดอุตรดิตถ์ มีพื้นที่ป่าอุดมสมบูรณ์ มีคลองขนาดใหญ่เป็นแหล่งหล่อเลี้ยงชีวิตสัตว์ทั้งหลายของที่นี่ และในพื้นที่อุทยานยังมีสถานที่ท่องเที่ยวทางธรรมชาติหลายแห่ง เช่น ต้นสักใหญ่ ซึ่งประกอบเป็นคำขวัญประจำจังหวัดอุตรดิตถ์ น้ำตกห้วยเนียม น้ำตกกกมอนแก้ว และยังมีถ้ำ ได้แก่ ถ้ำจัน ถ้ำเจดีย์ ถ้ำเสือดาว ถ้ำผาตั้ง และยังมียอดดอยที่คนทั่วไปรู้จักกันดีใน ชื่อยอดดอยภูเมี่ยง ยอดดอยที่สูงเป็นอันดับที่ 5 ของประเทศไทย โดยอุทยานแห่งชาติต้นสักใหญ่ มีพื้นโดยรวมทั้งหมด 324,240.80 ไร่ หรือ 518.80 ตารางกิโลเมตร ได้รับการประกาศเป็นอุทยานแห่งชาติเมื่อวันที่ 4 ธันวาคม พ.ศ. 2546 นับเป็นอุทยานแห่งชาติลำดับที่ 103 ของประเทศไทย
ภูมิประเทศ
ประกอบไปด้วยป่าคลองตรอนฝั่งซ้ายและฝั่งขวา ท้องที่อำเภอน้ำปาด อำเภอท่าปลา อำเภอทองแสนขัน อำเภอเมืองอุตรดิตถ์ จังหวัดอุตรดิตถ์ โดยแบ่งเป็น 2 ส่วน คือ
ป่าคลองตรอนฝั่งซ้าย ลักษณะภูมิประเทศเป็นเทือกเขาสูงต่ำโดย มีแนวเทือกเขาที่สำคัญคือ เขาภูเมี่ยง เขาคว่ำเรือ เขาหงายเรือ เขาสามเหลี่ยม เขาหยวก เขาถนน เขาแดด เขาไม้ผา เขาตักบอน เขาน้ำย้อย เขาผักขวง และเขาจันทร์ ยอดเขาที่สูงที่สุดอยู่ด้านทิศตะวันออกคือ เขาภูเมี่ยง สูง 1,500 เมตรจากระดับน้ำทะเลปานกลาง แหล่งกำเนิดห้วยที่สำคัญไหลจากแนวตะวันออกไปสู่แนวตะวันตกและไหลสู่แม่น้ำน่าน ได้แก่ ห้วยคลองม้ามืด
ป่าคลองตรอนฝั่งขวา เป็นป่าเบญจพรรณผสมป่าเต็งรังบนเนินเขา และมีภูเขาสลับกัน ไม่สูงชันมากนัก บริเวณในวนอุทยานมีสถานที่ท่องเที่ยวและสถานที่ศึกษาธรรมชาติทางป่าไม้มากมาก ในบริเวณวนอุทยานกว้างขวางเต็มไปด้วยป่าที่เขียวขจีมากมาย
ภูมิอากาศ
สภาพภูมิอากาศทั่วไปค่อนข้างร้อน ในฤดูร้อน
พืชพันธุ์ และสัตว์ป่า
ป่าคลองตรอนฝั่งซ้าย ป่าไม้ทั่วไปเป็น แบ่งเป็น 5 เขตได้แก่ ป่าดิบแล้ง ป่าดิบเขา ป่าสนเขา ป่าเบญจพรรณ และป่าเต็งรัง พันธุ์ไม้ที่พบได้แก่ กระบก ตะเคียนหิน กระบาก ยอมหอม สมพง ยาง มะขามป้อม จำปีป่า สัก แดง ประดู่ ตะแบก ตระคร้อ ตีนนก สมอไทย เต็ง รัง เหียง พลวง ติ้ว แต้ว เป็นต้น สัตว์ป่าที่พบได้แก่ เลียงผา หมี เก้ง กระจง เสือลายเมฆ เสือปลา อีเห็น กระต่ายป่า หมูป่า ลิง ลิงลม พังพอน กระรอก กระแต และเม่น
ป่าคลองตรอนฝั่งขวา ในส่วนที่เคยเป็นวนอุทยานต้นสักใหญ่ เป็นป่าเบญจพรรณและป่าเต็งรังบริเวณต้นสักใหญ่ ประกอบด้วยไม้สักหลายชั้น อายุมีตั้งแต่ขนาดใหญ่ ขนาดเล็กและลูกไม้ นอกจากนี้มี เต็ง รัง พะยอม แดง ประดู่ ตะแบก เป็นพันธุ์ไม้ที่ขึ้นอยู่ทั่วไปในบริเวณ และนอกจากจะมีพันธุ์ไม้มากมายหลายชนิดยังมีสัตว์ป่าอาศัยอยู่ในบริเวณโดยรอบอีกด้วย
การเดินทาง
ป่าคลองตรอนฝั่งซ้าย (ภูเมี่ยง) จากอำเภอเมืองอุตรดิตถ์ เดินทางตามทางหลวงแผ่นดินหมายเลข 11 (พิษณุโลก-เด่นชัย) ระหว่างหลักกิโลเมตรที่ 107-108 (สามแยกบ้านป่าขนุน) แยกไปตามทางหลวงจังหวัดหมายเลข 1047 ระหว่างหลักกิโลเมตรที่ 36-37 สามารถเที่ยวชมถ้ำจัน และเมื่อเดินทางต่อไปตามทางหลวงจังหวัดหมายเลข 1047 อีกประมาณ 11 กิโลเมตร ถึงทางแยกเข้าที่ทำการอุทยานแห่งชาติต้นสักใหญ่ โดยเดินทางตามทางแยกเข้าไปอีก 3 กิโลเมตร ถึงที่ทำการอุทยานแห่งชาติต้นสักใหญ่
ป่าคลองตรอนฝั่งขวา (ต้นสักใหญ่)
สถานที่พัก
มีพื้นที่กางเต็นท์ พร้อมห้องน้ำ-ห้องสุขารวม ไว้ให้บริการ ท่านสามารถนำเต็นท์มากางเอง หรือติดต่อขอใช้บริการเต็นท์ของอุทยานแห่งชาติ ซึ่งมีค่าบริการอยู่หลายอัตราขึ้นอยู่กับชนิด ขนาดของเต็นท์ และอุปกรณ์ประกอบอื่นๆ
เชิงอรรถ
กรมอุทยานแห่งชาติ สัตว์ป่าและพันธุ์พืช ได้มีประกาศลงวันที่ 12 กรกฎาคม 2555 เปลี่ยนชื่ออุทยานแห่งชาติจาก อุทยานแห่งชาติคลองตรอน เป็น อุทยานแห่งชาติต้นสักใหญ่ เพราะบริเวณที่ดินดังกล่าวเป็นถิ่นกำเนิดของไม้สักที่สำคัญของประเทศ และมีต้นสักใหญ่ขึ้นอยู่ในท้องที่อำเภอน้ำปาด จังหวัดอุตรดิตถ์ เพื่อให้การเรียกชื่ออุทยานแห่งชาติมีความเหมาะสมสอดคล้องกับลักษณะของความโดดเด่นตามสภาพธรรมชาติในท้องถิ่น ตลอดจนเป็นการประชาสัมพันธ์แหล่งท่องเที่ยวที่สำคัญของจังหวัดอุตรดิตถ์
บาโรกป็อป
บาโรกป็อป, บาโรกร็อก, หรือ บาโรกอังกฤษ, มักจะใช้สลับกับ แชมเบอร์ป็อปหรือแชมเบอร์ร็อก เป็นแนวเพลงย่อยของดนตรีป็อปร็อก ซึ่งเกิดขึ้นในสหรัฐอเมริกา และสหราชอาณาจักร ปรากฏให้เห็นในช่วงกลางยุคปี 1960 โดยในช่วงนั้นเป็นการผสมของป็อปร็อกและดนตรีคลาสสิก โดยเฉพาะดนตรียุคบาโรก
บาโรกป็อปมีความสำเร็จเป็นอย่างมากในปลายยุคปี 1960 ด้วยศิลปินในแนวเพลงนี้ ได้แก่ เดอะบีชบอยส์, เดอะมูดีบลูส์, เดอะบีเทิลส์, เดอะโรลลิงสโตนส์, เลิฟ และ โพรคัล ฮารัม แล้วหลักนิยมของบาโรกป็อปก็เริ่มจางหายไปในยุคปี 1970 ส่วนหนึ่งเป็นเพราะแนวดนตรีพังก์ร็อก, ดิสโก้ และฮาร์ดร็อกที่ได้รับความนิยมแทน แต่อย่างไรก็ตาม ดนตรียังคงมีการผลิตในแนวเพลงนี้อยู่เป็นธรรมเนียม
ท่าอากาศยานนานาชาติฟิลาเดลเฟีย
ท่าอากาศยานนานาชาติฟิลาเดลเฟีย (Philadelphia International Airport; ) เป็นท่าอากาศยานหลักที่บริการเมืองฟิลาเดลเฟีย ด้วยจำนวนผู้โดยสาร 31.7 ล้านคนต่อปี ท่าอากาศยานนี้จึงเป็นท่าอากาศยานที่พลุกพล่านที่สุดเป็นอันดับที่ 20 ของสหรัฐ ใน ค.ศ. 2019 ท่าอากาศยานนี้ได้บริการผู้โดยสาร 33,018,886 คน ซึ่งเป็นจำนวนมากที่สุดในประวัติศาสตร์ท่าอากาศยาน
ท่าอากาศยานฟิลาเดลเฟียตั้งอยู่ที่เมืองฟิลาเดลเฟีย รัฐเพนซิลเวเนีย และเป็นท่าอากาศยานที่ใหญ่ที่สุดของรัฐ อยู่ห่างจากย่านกลางเมือง 11 กิโลเมตร (7 ไมล์) และมีสายการบิน 25 สายซึ่งให้บริการเที่ยวบินเกือบ 500 เที่ยวต่อวัน ไปยังจุดหมายปลายทางมากกว่า 130 แห่งทั่วโลก
ลูอา (ภาษาโปรแกรม)
ลูอา (จากlua แปลว่า ดวงจันทร์) เป็นภาษาโปรแกรมระดับสูง น้ำหนักเบา หลายกระบวนทัศน์ ออกแบบมาสำหรับการฝังตัวในแอพพลิเคชัน ลูอาเป็นภาษาแบบข้ามแพลตฟอร์มเนื่องจากตัวแปลรหัสไบต์ที่คอมไพล์ถูกเขียนด้วย ANSI C และลูอามี C API ที่แบบง่ายสำหรับฝังลงในแอปพลิเคชัน
ลูอาได้รับการออกแบบในปี 1993 เพื่อเป็นภาษาสำหรับการเพิ่มเติมลงในแอพพลิเคชั่นซอฟต์แวร์เพื่อตอบสนองความต้องการสำหรับการปรับแต่งที่เพิ่มขึ้นในเวลานั้น มีสิ่งอำนวยความสะดวกพื้นฐานของภาษาโปรแกรมส่วนใหญ่ แต่ไม่รวมคุณสมบัติที่ซับซ้อนหรือเฉพาะโดเมน แต่มีกลไกในการขยายภาษาทำให้โปรแกรมเมอร์สามารถใช้คุณสมบัติดังกล่าวได้ เนื่องจากลูอาตั้งใจให้เป็นภาษาส่วนขยายที่ฝังได้ทั่วไป นักออกแบบของลูอาจึงมุ่งเน้นไปที่การปรับปรุงความเร็ว การพกพา ความสามารถในการขยาย และความสะดวกในการพัฒนา
ไวยากรณ์
โปรแกรมเฮลโลเวิลด์สามารถเขียนได้ดังนี้ หรือ:
คำอธิบายเริ่มต้นด้วยสองยัติภังค์ และสิ้นสุดบนบรรทัดนั้น สำหรับคำอธิบายหลายบรรทัดสามารถใช้วงเล็บก้ามปูติดกันสองตัว
ฟังก์ชันสำหรับแฟกทอเรียลสามารถเขียนได้ดังนี้
การควบคุมการไหล
loop แบบทั่วไป: จะวนซ้ำบนตาราง  โดยใช้ฟังก์ชันมาตรฐาน   วนซ้ำจนกว่าจะคืนค่า
การวนซ้ำยังสามารถใช้ซ้อนทับกันได้
ฟังก์ชัน
การที่ลูอาใช้ฟังก์ชันแบบค่า first-class แสดงให้เห็นในตัวอย่าง โดยที่ฟังก์ชัน print ถูกแก้ไข: การเรียกใช้  ต่อจากนี้จะย้ายไปยังฟังก์ชันใหม่ และเพราะ lexical scoping ของลูอา ฟังก์ชัน print เก่าจะสามารถเข้าถึงได้เฉพาะฟังก์ชัน print ใหม่ที่ถูกแก้ไขแล้ว
ลูอาสนับสนุนส่วนปิดคลุม ดังตัวอย่างข้างล่าง:
ส่วนปิดคลุมสำหรับตัวแปร  สร้างขึ้นทุกครั้งที่   ถูกเรียก นั่นทำให้ฟังก์ชันใหม่ที่ถูกคินค่าจะเข้าถึง parameter   ของตัวเองเสมอ ส่วนปิดคลุมควบคุมด้วยที่เก็บขยะของลูอาคล้ายกับวัตถุอื่น ๆ
การใช้งาน
ในการพัฒนาวิดีโอเกม ลูอาถูกใช้อย่างกว้างขวางในฐานะภาษาสคริปต์โดยโปรแกรมเมอร์ส่วนใหญ่ เนื่องจากความง่ายในการฝัง การดำเนินการที่รวดเร็ว และช่วงการเรียนรู้ที่สั้น
ในปี 2003 การสำรวจความคิดเห็นของ GameDev.net พบว่าลูอาเป็นภาษาสคริปต์ที่ได้รับความนิยมมากที่สุดสำหรับการเขียนโปรแกรมเกม เมื่อวันที่ 12 มกราคม 2012 ลูอาได้รับการประกาศให้เป็นผู้ชนะรางวัล Front Line Award 2011 จากนิตยสาร Game Developer ในหมวด Programming Tools
ผ่านส่วนขยาย Scribunto ลูอายังใช้เป็นภาษาสคริปต์ฝั่งเซิร์ฟเวอร์ในซอฟต์แวร์มีเดียวิกิที่ใช้ที่ขับเคลื่อนวิกิพีเดียและวิกิอื่น ๆ ตัวอย่างการใช้งานเช่นเป็นตัวช่วยให้สามารถรวมข้อมูลจากวิกิสนเทศลงในบทความได้ และทำให้ใช้ระบบตารางจำแนกพันธุ์อัตโนมัติได้
ชาลส์ ดี. เพร์รี
ชาลส์ เดนนิส เพร์รี (Charles D. Perry; 12 มีนาคม ค.ศ. 1907 – 18 กันยายน ค.ศ. 1964 ) เป็นนักการเมืองจากรัฐนิวยอร์ก สหรัฐ โดยเป็นสมาชิกวุฒิสภารัฐนิวยอร์กระหว่าง ค.ศ. 1939–1944 และเป็นสมาชิกสภาผู้แทนราษฎรรัฐนิวยอร์กตั้งแต่ชุดที่ 162 จนถึงชุดที่ 164
ปอนด์ต่อตารางนิ้ว
ปอนด์ต่อตารางนิ้ว (pound per square inch) หรือชื่อที่ถูกต้องกว่าคือ แรงปอนด์ต่อตารางนิ้ว (pound-force per square inch) สัญลักษณ์ psi (พีเอสไอ) หรือ lbf/sq in เป็นหน่วยวัดความดันซึ่งมีพื้นฐานจากระบบอังกฤษแบบอาวัวร์ดูปัว นิยมใช้ในสหราชอาณาจักรและสหรัฐอเมริกา หนึ่งปอนด์ต่อตารางนิ้วคือความดันซึ่งเป็นผลจากแรงหนึ่งแรงปอนด์กระทำต่อพื้นที่หนึ่งตารางนิ้ว
1 lbf/sq in ≈ 6,894.757 Pa ในระบบเอสไอ
ความสัมพันธ์กับหน่วยวัดรูปแบบอื่น ๆ
ในการใช้งานตัวย่อ มักมีการเติมตัวอักษรลงไปหลังสัญลักษณ์ "psi" เพื่อแสดงปริมาณที่ถูกวัด อย่างไรก็ตาม สถาบันมาตรฐานและเทคโนโลยีสหรัฐอเมริกา (เอ็นไอเอสที) แนะนำว่า เพื่อเพื่อป้องกันความสับสน การเติมตัวอักษรให้เติมที่ปริมาณที่ถูกวัดแทนที่จะเป็นตัวหน่วยวัดเอง ตัวอย่างเช่น ให้ใช้ "Pg = 100 psi" แทน "P = 100 psig"
พีเอสไอจี
พีเอสไอจี (psig) ย่อจาก pound[-force] per square inch gauge เป็นหน่วยวัดความดันเทียบกับความดันบรรยากาศที่ระดับน้ำทะเล ต่างจากพีเอสไอ (psi) ซึ่งวัดความดันเทียบกับสุญญากาศ (เช่นในอวกาศ) เกจวัดความดันส่วนใหญ่ เช่นเกจวัดลมยาง มักปรับตั้งให้อ่านได้ค่าเป็นศูนย์ที่ระดับน้ำทะเลเนื่องจากการใช้งานส่วนใหญ่ต้องการวัดผลต่างความดัน
ที่ระดับน้ำทะเล ความดันเนื่องจากบรรยากาศของโลกจะมีค่า 14.7 psi มนุษย์จะไม่รู้สึกถึงความดันนี้เพราะว่าระดับความดันของของเหลวในร่างกายมนุษย์นั้นเท่ากับความดันภายนอก ถ้าเกจวัดความดันปรับตั้งไว้ให้อ่านได้ค่าความดันเป็นศูนย์ในอวกาศ เมื่อนำมาวัดที่ระดับน้ำทะเลย่อมอ่านได้ค่าเป็น 14.7 psi ดังนั้น ถ้าวัดความดันเกจของล้อรถยนต์ได้ 30 psi แสดงว่าความดันสัมบูรณ์คือ 44.7 psi นั่นเอง
มักมีการใช้ psi อย่างผิด ๆ โดยใช้ psi เมื่อต้องการหมายถึง psig
เคเอสไอและเคไอพี
เคเอสไอ (ksi) ย่อจาก kilo-pound[-force] per square inch มีค่าเท่ากับ 1000 psi เกิดจากการเติมคำอุปสรรค kilo ข้างหน้าตัวย่อ psi มักใช้ในการคำนวณทางวัสดุศาสตร์และวิศวกรรมเครื่องกลเพื่อระบุค่าความเค้นและค่ามอดุลัสของยัง
พหุกีฬาสถานชาติมรดกเตโช
พหุกีฬาสถานชาติมรดกเตโช (ពហុកីឡដ្ឋានជាតិមរតកតេជោ พหุกีฬฎฺฐานชาติมรตกเตโช) เป็นศูนย์กีฬาในกรุงพนมเปญ ประเทศกัมพูชา ซึ่งใช้เป็นสนามหลักเพื่อรองรับการเป็นเจ้าภาพการแข่งขันกีฬาซีเกมส์ 2023
ประวัติ
ในเดือนสิงหาคม 2012 สมเด็จอัครมหาเสนาบดี เดโช ฮุน เซน นายกรัฐมนตรีกัมพูชา อนุมัติการจัดตั้งคณะกรรมการระหว่างรัฐมนตรีเพื่อจัดการการก่อสร้างพหุกีฬาสถานชาติมรดกเตโชในพื้นที่ 94 ha ในกรุงพนมเปญ ทะเลสาบบึงปงเปียบางส่วนถูกถมเพื่อใช้การก่อสร้างอาคารต่าง ๆ คณะกรรมการโอลิมปิกแห่งชาติกัมพูชาระบุว่า ศูนย์กีฬาแห่งนี้จะเป็น "ศูนย์กีฬาเอนกประสงค์ที่ทันสมัยและได้มาตรฐานสากล" แห่งแรกของประเทศ การก่อสร้างศูนย์กีฬาแห่งนี้มีมูลค่าประมาณ 200 ล้านดอลลาร์สหรัฐ ซึ่งเริ่มขึ้นในเดือนเมษายน 2013 โดยได้รับเงินสนับสนุนจากรัฐบาลจีน ศูนย์กีฬาแห่งนี้เป็นสถานที่หลักของการแข่งขันกีฬาซีเกมส์ 2023
การก่อสร้างระยะที่ 1 ของศูนย์กีฬาเสร็จสมบูรณ์เมื่อวันที่ 4 เมษายน 2017 โดยมีพิธีเปิดสนามกีฬาในร่มและศูนย์กีฬาทางน้ำ นอกจากนี้ยังเป็นจุดเริ่มต้นของการก่อสร้างระยะที่ 2 ผ่านการประกอบพิธีวางศิลาฤกษ์กีฬาสถานชาติ
ผังศูนย์กีฬา
ผังของศูนย์กีฬาในปัจจุบันประกอบด้วย สนามกีฬา 6 แห่ง, โรงยิมฝึกยกน้ำหนักขนาดใหญ่สำหรับนักกีฬามากถึง 1,500 คน, สนามกีฬาหลักความจุ 60,000 ที่นั่ง ครอบคลุมพื้นที่ 9 เฮกตาร์ เป็นที่ตั้งของสนามฟุตบอลและลู่วิ่ง ซึ่งเตรียมไว้สำหรับการเป็นเจ้าภาพการแข่งขันกีฬาซีเกมส์ 2023
สนามกีฬาในร่มอเนกประสงค์บนพื้นที่ 3.6 เฮกตาร์ รองรับผู้ชมได้ 15,000 คน ในขณะที่ศูนย์ว่ายน้ำบนพื้นที่ขนาดใกล้เคียงกัน สามารถรองรับผู้ชมได้ 6,000 คน
นอกจากนี้ ยังมีโรงแบดมินตันและเทเบิลเทนนิส ความจุ 3,700 ที่นั่ง ห้องยิมนาสติกและกีฬาพื้นบ้านขนาด 3,700 ที่นั่ง และโรงกีฬาขนาด 3,000 ที่นั่งสำหรับการแข่งขันบาสเกตบอล วอลเลย์บอล และฟุตซอล
นอกจากนี้ ยังมีแผนในการก่อสร้างอาคารสำนักงาน 6 ชั้น 4 ตึก และอาคาร 8 ชั้น 4 ตึก เพื่อรองรับนักกีฬา รวมถึงห้องพัก 400 ห้อง และห้องอาหาร 2 ห้อง
ซัมเมอร์รักจากต่างดาว
ซัมเมอร์รักจากต่างดาว ("ในหน้าร้อนนั้นฉันจะรอเธอ") เป็นอนิเมะโทรทัศน์ซึ่งทะสึยุกิ นะไง (Tatsuyuki Nagai) กำกับ โยซุเกะ คุโระดะ (Yōsuke Kuroda) เขียนเรื่อง ทะระกุ อุอง (Taraku Uon) ออกแบบตัวละครต้นฉบับ บริษัทเจซีสตาฟ (J.C. Staff) ผลิต และบริษัทเจ็นโกะ (Genco) กับบริษัทเจเนียน (Geneon) อำนวยการผลิต ฉายในประเทศญี่ปุ่นทางทีวีไอชิ (TV Aichi) และ เคบีเอส (KBS) ตั้งแต่วันที่ 10 มกราคม 2555 ต่อมา บริษัทเซ็นไตฟิล์มเวิกส์ (Sentai Filmworks) ได้รับอนุญาตให้นำไปเผยแพร่ในทวีปอเมริกาเหนือ และเพะปะโกะ โดะกุตะ (Pepako Dokuta) ดัดแปลงเป็นมังงะลงพิมพ์เป็นตอน ๆ ในนิตยสาร เด็งเงะกิไดโอ (Dengeki Daioh)  ของสำนักพิมพ์แอสกีมีเดียเวิกส์ (ASCII Media Works) ตั้งแต่ฉบับเดือนมีนาคม 2555
อนิเมะนี้มีแนวตลกและวีรคติเป็นหลัก เนื้อหาว่าด้วยชายหนุ่มนักเรียนมัธยมศึกษาตอนปลายคนหนึ่งซึ่งพบรักกับหญิงสาวมนุษย์ต่างดาวผู้เดินทางมายังโลกเพื่อตามหาสถานที่ที่ปรากฏบ่อยครั้งในจินตภาพของเธอ แต่เมื่อทั้งคู่ฟันฝ่าสถานการณ์ต่าง ๆ จนกล้าเปิดเผยความในใจต่อกันและครองรักกันได้ชั่วระยะหนึ่งแล้ว หญิงสาวถูกจับกุมกลับไปดาวบ้านเกิดเพราะฝ่าฝืนกฎหมายต่างดาวที่ห้ามติดต่อกับมนุษย์โลก แม้ทั้งคู่จะได้ต่อสู้และผู้คนรอบข้างจะได้ช่วยเหลืออย่างเต็มกำลัง แต่ก็มิสำเร็จ ทั้งสองต้องจำนนต่อเหตุการณ์และยอมถูกพรากจากกัน กระนั้น ภายหลังก็ได้กลับมาพบกันอีก นอกจากนี้ เรื่องยังว่าด้วยตัวละครอื่น ๆ ซึ่งหลงรักกันสลับไปมา เป็นโศกนาฏกรรมรักทำนองรักสามเส้า
การเผยแพร่
อนิเมะมีความยาวสิบสองตอน ตอนละยี่สิบสี่นาที ฉายในประเทศญี่ปุ่นทางเครือข่ายโทรทัศน์ของทีวีไอชิและเคบีเอสทุกวันจันทร์ ตั้งแต่วันจันทร์ที่ 10 มกราคม 2555 จนถึงวันจันทร์ที่ 26 มีนาคม 2555 ในช่วงเวลาเดียวกัน บริษัทเซ็นไตฟิล์มเวิกส์ได้รับอนุญาตให้นำไปเผยแพร่ในทวีปอเมริกาเหนือ ขณะที่บริษัทครันชีโรล (Crunchyroll) ได้รับอนุญาตให้นำเผยแพร่ผ่านเว็บไซต์ในทวีปอเมริกาเหนือและทวีปอเมริกาใต้ โดยใช้ชื่อภาษาอังกฤษว่า "เวทิงอินเดอะซัมเมอร์" (Waiting in the Summer) ส่วนในประเทศออสเตรเลียและประเทศนิวซีแลนด์ บริษัทแมดแมนเอนเตอร์เทนเมนต์ (Madman Entertainment) ได้รับอนุญาตให้นำออกเผยแพร่
เพลง
อนิเมะนี้ กลุ่มไอฟ์ซาวด์ (I've Sound) ซึ่งโด่งดังมาจากผลงานเพลงประกอบวิชวลโนเวล แคลนนาด (Clannad) สร้างสรรค์เพลงประกอบ และจิน อะเกะตะงะวะ (Jin Aketagawa) กำกับเสียงประกอบ
เพลงหลักที่ใช้ในอนิเมะมีอยู่สองเพลง เป็นเพลงเปิดหนึ่ง เพลงปิดหนึ่ง เพลงเปิดชื่อ "ไซน์" (Sign) ชินจิ โอะริโตะ (Shinji Orito) จากบริษัทคีย์ (Key) แต่งทำนอง, โคะโตะโกะ (Kotoko) แต่งเนื้อร้อง และเรย์ (Ray) ร้อง แล้ววางขายเป็นซิงเกิลตั้งแต่วันที่ 8 กุมภาพันธ์ 2555
ส่วนเพลงปิดนั้นชื่อ "วีโดรโมะโย" (ビードロ模様 (Bīdoro Moyō); "Vidro Moyō") โทะโมะยุกิ นะกะซะวะ (Tomoyuki Nakazawa) จากกลุ่มไอฟ์ซาวด์แต่งทำนอง, นะงิ ยะนะงิ (Nagi Yanagi) แต่งเนื้อและขับร้อง และวางขายเป็นซิงเกิลตั้งแต่วันที่ 29 กุมภาพันธ์ 2555
รายการวิทยุทางอินเทอร์เน็ต
เพื่อประชาสัมพันธ์อนิเมะนี้ ได้มีการจัดรายการวิทยุทางอินเทอร์เน็ตชื่อ อิชิกะโทะรินอนโนะนะสึมะชิเรดิโอ (イチカとりのんのなつまちラジオ (Ichika to Rinon no Natsu Machi Radio); "รายการวิทยุในหน้าร้อนของอิชิกะและรินอน") ทดลองเผยแพร่เมื่อวันที่ 26 ธันวาคม 2554 ต่อมาจึงเผยแพร่อย่างเป็นทางการอาทิตย์ละครั้งตั้งแต่วันที่ 16 มกราคม 2555 จนอนิเมะจบ
รายการนี้ สถานีวิทยุฮิบิกิ (Hibiki Radio Station) ผลิต และฮะรุกะ โทะมะสึ ซึ่งพากย์เป็นอิชิกะ กับรินะ ฮิดะกะ ซึ่งพากย์เป็นรินอน ดำเนิน
มังงะ
จิตรกรเพะปะโกะ โดะกุตะ ได้ดัดแปลงอนิเมะนี้เป็นมังงะใช้ชื่อเดียวกัน และเริ่มลงพิมพ์เป็นตอน ๆ ในนิตยสาร เด็งเงะกิไดโอ ของสำนักพิมพ์แอสกีมีเดียเวิกส์ ตั้งแต่เดือนมีนาคม 2555
รายชื่อภาพยนตร์ที่ทำเงินสูงสุด
ในอดีต ภาพยนตร์แนวสงคราม, เพลงและอิงประวัติศาสตร์ เป็นแนวภาพยนตร์ที่ได้รับความนิยมมากที่สุด แต่ในช่วงศตวรรษที่ยี่สิบเอ็ดเป็นต้นมา ภาพยนตร์แฟรนไชส์กลายเป็นภาพยนตร์ที่ทำเงินได้ดีที่สุด โดยเฉพาะภาพยนตร์แนวซูเปอร์ฮีโร มีภาพยนตร์สิบเรื่องจาก จักรวาลภาพยนตร์มาร์เวล ที่ติดอันดับภาพยนตร์ที่ทำเงินสูงสุด โดย อเวนเจอร์ส: เผด็จศึก เป็นภาพยนตร์ที่ทำเงินสูงสุดอันดับที่สองและภาพยนตร์แนวซูเปอร์ฮีโรที่ทำเงินสูงสุด ภาพยนตร์ที่ดัดแปลงมาจากหนังสือการ์ตูน อเวนเจอร์ส ทั้งหมดสี่เรื่องนั้นติดอันดับอยู่ในภาพยนตร์ที่ทำเงินสูงสุดยี่สิบอันดับแรก ภาพยนตร์ที่ดัดแปลงจากหนังสือการ์ตูนของมาร์เวลคอมิกส์เรื่องอื่น ๆ ก็ประสบความสำเร็จเช่นกัน ได้แก่ สไปเดอร์-แมน และ X-เม็น ขณะที่ แบทแมน และ ซูเปอร์แมน ของ ดีซีคอมิกส์ ก็ทำเงินได้ดี มีภาพยนตร์จากภาพยนตร์ชุด สตาร์ วอร์ส ติดอันดับห้าเรื่อง ขณะที่ภาพยนตร์จากภาพยนตร์ชุด แฮร์รี่ พอตเตอร์, จูราสสิค พาร์ค และ ไพเรทส์ออฟเดอะแคริบเบียน ก็ติดอันดับเช่นกัน ถึงแม้ว่าจะเป็นภาพยนตร์ส่วนใหญ่จะเป็นการดัดแปลงจากต้นฉบับเดิมหรือภาพยนตร์ภาคต่อ แต่ภาพยนตร์ที่ทำเงินสูงสุดอันดับที่หนึ่ง อวตาร นั้นเป็นงานต้นฉบับ ภาพยนตร์แอนิเมชันก็ทำเงินได้ดีเช่นกัน โดยเฉพาะภาพยนตร์จากดิสนีย์ ได้แก่ ผจญภัยแดนคำสาปราชินีหิมะ, ผจญภัยปริศนาราชินีหิมะ, นครสัตว์มหาสนุก และ เดอะไลอ้อนคิง (และภาพยนตร์ที่สร้างใหม่ในรูปแบบคอมพิวเตอร์แอนิเมชันก็ยังเป็นภาพยนตร์แอนิเมชันที่ทำเงินสูงสุด) เช่นเดียวกับภาพยนตร์จากพิกซาร์ ได้แก่ รวมเหล่ายอดคนพิทักษ์โลก 2, ทอย สตอรี่ 3, ทอย สตอรี่ 4 และ ผจญภัยดอรี่ขี้ลืม นอกเหนือจากดิสนีย์และพิกซาร์แล้ว ยังมีภาพยนตร์แอนิเมชันชุด มิสเตอร์แสบร้ายเกินพิกัด, เชร็ค และ ไอซ์ เอจ ที่ประสบความสำเร็จเช่นกัน
ในขณะที่ ภาวะเงินเฟ้อ นั้นได้ทำลายความสำเร็จของภาพยนตร์ส่วนใหญ่ในช่วงทศวรรษ 1950 ถึง 1970 เป็นช่วงที่ภาพยนตร์ชุดเริ่มต้นขึ้นและปัจจุบันยังมีการสร้างอยู่ ได้แก่ สตาร์ วอร์ส, ซูเปอร์แมน, เจมส์ บอนด์ และ ก็อตซิลลา ภาพยนตร์ชุดทั้งสี่ชุดนั้นยังอยู่ในอันดับภาพยนตร์ชุดที่ทำเงินสูงสุด ภาพยนตร์เก่าบางเรื่องทำเงินได้น่าพอใจกับมาตรฐานปัจจุบัน แต่ก็ไม่สามารถแข่งขันกับภาพยนตร์ในปัจจุบันที่ราคาของตั๋วสูงขึ้นได้ ถ้าหากปรับอัตราเงินเฟ้อแล้ว ภาพยนตร์เรื่อง วิมานลอย ซึ่งครองสถิติเป็นภาพยนตร์ที่ทำเงินสูงที่สุดเป็นเวลายี่สิบห้าปีและเป็นภาพยนตร์ที่ทำเงินสูงที่สุด
ภาพยนตร์ที่ทำเงินสูงสุด
ภาพยนตร์เรื่อง อวตาร ถูกยกให้เป็นภาพยนตร์ที่ทำเงินสูงสุดในบ็อกซ์ออฟฟิศ โดยทำเงินทั่วโลกมากกว่า 2.9พันล้านดอลลาร์สหรัฐ นับเฉพาะจากการฉายในโรงภาพยนตร์เท่านั้น ไม่รวมรายได้จากการขายโฮมวิดีโอและจากการฉายบนโทรทัศน์ ซึ่งอาจเป็นส่วนสำคัญของรายได้ ถ้าเอามารวมกันแล้ว อาจทำให้ไม่แน่ใจว่าภาพยนตร์เรื่องไหนประสบความสำเร็จมากที่สุด ภาพยนตร์เรื่อง ไททานิค ทำเงิน 1.2พันล้านดอลลาร์สหรัฐ จากการจำหน่ายและการเช่าวิดีโอเทปและดีวีดี ซึ่งอีก 2.2พันล้านดอลลาร์สหรัฐ ได้มาจากการฉายในโรงภาพยนตร์ ขณะที่ อวตาร ทำเงินจากการจำหน่ายของดีวีดีและบลูเรย์ 345ล้านดอลลาร์สหรัฐ ในอเมริกาเหนือ และจำหน่ายได้ 30 ล้านหน่วยทั่วโลก เมื่อรวมกันแล้ว ภาพยนตร์ทั้งสองเรื่องทำเงินมากกว่า 3พันล้านดอลลาร์สหรัฐ รายได้จากการขายสิทธิ์ในการฉายในโทรทัศน์ มักจะเพิ่มรายได้จากเดิมประมาณ 20–25% ไททานิค ทำเงินได้ 55ล้านดอลลาร์สหรัฐจากการขายสิทธิ์ในการฉายในโทรทัศน์ให้กับ เอ็นบีซี และ เอชบีโอ คิดเป็น 9% ของรายได้ในอเมริกาเหนือ
ในตารางนี้ ภาพยนตร์เรียงลำดับตามจำนวนเงินที่ทำได้จากการฉายในโรงภาพยนตร์และอันดับสูงสุดที่เคยทำได้ มีภาพยนตร์จำนวนหกเรื่องที่ทำเงินได้มากกว่า 2พันล้านดอลลาร์สหรัฐ โดย อวตาร อยู่อันดับสูงสุด ภาพยนตร์ทั้งหมดเคยฉายในโรงภาพยนตร์ (รวมถึงการฉายใหม่) ในศตวรรษที่ 21 และภาพยนตร์ที่ไม่ได้ฉายในช่วงเวลานี้จะไม่ปรากฏในตาราง เนื่องจากอัตราเงินเฟ้อของราคาตั๋ว, ขนาดประชากรและแนวโน้มการซื้อตั๋วนั้นไม่ได้นำมาพิจารณา
ภาพยนตร์ที่ทำเงินสูงสุดหลังคิดเงินเฟ้อแล้ว
เพราะผลกระทบจากภาวะเงินเฟ้อที่มีมาอย่างยาวนาน ทำให้ค่าตั๋วเข้าชมภาพยนตร์นั้นเพิ่มขึ้นอย่างชัดเจน รายชื่อของภาพยนตร์ที่ไม่ได้อัตราเงินเฟ้อทำให้ภาพยนตร์ที่ออกฉายภายหลังมีน้ำหนักมากขึ้น รายชื่อของภาพยนตร์ที่ไม่ได้ปรับอัตราเงินเฟ้อมักพบในสื่อทั่วไป ซึ่งไม่มีความหมายที่จะนำมาเปรียบเทียบกับภาพยนตร์ในปัจจุบัน เพราะภาพยนตร์เหล่านั้นไม่เคยปรากฏในรายชื่อของภาพยนตร์ทำเงินสูงสุดเลย ถึงแม้ว่าในอดีตจะประสบความสำเร็จก็ตาม เพื่อชดเชยการลดค่าเงินของสกุลเงิน จึงได้มีการปรับอัตราเงินเฟ้อบางส่วน แต่การปรับนี้จะไม่สามารถแก้ปัญหานี้ได้ทั้งหมด เพราะราคาตั๋วกับอัตราเงินเฟ้อนั้นไม่จำเป็นต้องสัมพันธ์กัน ยกตัวอย่าง ในปี 1970 ราคาตั๋วภาพยนตร์อยู่ที่ 1.55 ดอลลาร์สหรัฐ หรือ ประมาณ 6.68 ดอลลาร์สหรัฐ ในปี 2004 หลังคิดเงินเฟ้อ; ในปี 1980 ราคาตั๋วภาพยนตร์เพิ่มขึ้นเป็น 2.69 ดอลลาร์สหรัฐ แต่ว่าลดลงเหลือ 5.50 ดอลลาร์สหรัฐ ในปี 2004 หลังคิดเงินเฟ้อ ราคาตั๋วนั้นเพิ่มขึ้นในอัตราที่แตกต่างกันในแต่ละประเทศทั่วโลก ทำให้กระบวนการปรับอัตราเงินเฟ้อนั้นยุ่งยากมากขึ้น
อีกหนึ่งความยุ่งยากคือการฉายภาพยนตร์ในหลากหลายรูปแบบทำให้ค่าตั๋วแตกต่างกัน ยกตัวอย่างเช่นภาพยนตร์เรื่อง อวตาร ที่ฉายในรูปแบบสามมิติและไอแมกซ์ โดยเกือบสองในสามของตั๋วนั้นเป็นของสามมิติด้วยค่าตั๋วเฉลี่ย 10 ดอลลาร์สหรัฐ และหนึ่งในหกนั้นเป็นของไอแมกซ์ด้วยค่าตั๋วเฉลี่ย 14.50 ดอลลาร์สหรัฐ เปรียบเทียบกับค่าตั๋วภาพยนตร์สองมิติในปี 2010 โดยเฉลี่ยเท่ากับ 7.61 ดอลลาร์สหรัฐ ปัจจัยทางสังคมและเศรษฐกิจเช่นการเปลี่ยนแปลงของประชากร และการเติบโตของตลาดต่างประเทศ  ยังส่งผลต่อจำนวนผู้ซื้อตั๋วโรงภาพยนตร์, กลุ่มผู้ชมที่มีภาพยนตร์บางเรื่องขายตั๋วลดราคาสำหรับเด็ก หรือทำเงินได้มากในเมืองใหญ่เพราะราคาตั๋วนั้นสูงกว่า
ภาพยนตร์ที่ทำเงินสูงสุดในแต่ละปี
รสนิยมของผู้ชมนั้นมีความหลากหลายในช่วงศตวรรษที่ 20 ในยุคภาพยนตร์เงียบ ภาพยนตร์แนวสงครามเป็นที่นิยมของผู้ชม เช่น เดอะเบิร์ทออฟอะเนชัน (สงครามกลางเมืองอเมริกา), เดอะโฟร์ฮอร์สเมนออฟดิอะพอคคาลิปส์, เดอะบิกพาเรด และ วิงส์ (สงครามโลกครั้งที่หนึ่ง ทั้งหมด) ซึ่งประสบความสำเร็จสูงสุดในปีที่ฉายของแต่ละเรี่อง หลังภาพยนตร์เรื่อง แนวรบด้านตะวันตก เหตุการณ์ไม่เปลี่ยนแปลง ฉายในปี ค.ศ. 1930 ความนิยมเริ่มเสื่อมลง พร้อมกับการประดิษฐ์ภาพยนตร์ที่มีเสียงในปี ค.ศ. 1927 ภาพยนตร์ดนตรีกลายเป็นภาพยนตร์ที่นิยมแทน สังเกตได้จากปี ค.ศ. 1928 และ 1929 ที่ภาพยนตร์ดนตรีครองอันดับสูงสุดในปีนั้น แนวภาพยนตร์นี้ได้รับความนิยมไปจนถึงช่วงคริสต์ทศวรรษ 1930 จนกระทั่ง สงครามโลกครั้งที่สอง ได้เริ่มต้นขึ้น ภาพยนตร์แนวสงครามก็กลับมาได้รับความนิยมอีกครั้ง เริ่มจาก วิมานลอย (สงครามกลางเมืองอเมริกา) ในปี ค.ศ. 1939 และจบที่ เดอะเบสเยียร์ออฟเอาเออร์ไลฟ์ส (สงครามโลกครั้งที่สอง) ในปี ค.ศ. 1946 จากภาพยนตร์เรื่อง แซมสันแอนด์เดไรลา (ค.ศ. 1949) ได้เห็นจุดเริ่มต้นของแนวโน้มการใช้ทุนในการสร้างฉากอิงประวัติศาสตร์มากขึ้น โดยเป็นฉากยุคโรมโบราณหรือเกี่ยวกับคัมภีร์ไบเบิล ตลอดช่วงคริสต์ทศวรรษ 1950 โรงภาพยนตร์แข่งขันกับโทรทัศน์เพื่อแย่งผู้ชม, ด้วยภาพยนตร์เรื่อง โรมพินาศ, เดอะโรบ, บัญญัติสิบประการ, เบนเฮอร์ และ สปาร์ตาคัส เป็นภาพยนตร์ที่ทำเงินสูงสุดในปีที่ฉายของแต่ละเรี่อง ก่อนจะเริ่มหายไปหลังประสบความล้มเหลวจากการใช้ทุนในการสร้างสูง ความสำเร็จของ ไวต์คริสต์มาส และ มนต์รักทะเลใต้ ในคริสต์ทศวรรษ 1950 เห็นสัญญาณของการกลับมาของภาพยนตร์ดนตรีในคริสต์ทศวรรษ 1960 ด้วยภาพยนตร์เรื่อง เวสท์ไซด์สตอรี่, แมรี่ ป๊อปปิ้นส์, บุษบาริมทาง, มนต์รักเพลงสวรรค์ และ บุษบาหน้าเป็น ซึ่งทั้งหมดอยู่รายชื่อภาพยนตร์ที่ประสบความสำเร็จในยุคนั้น ต่อมาในคริสต์ทศวรรษ 1970 เริ่มเห็นรสนิยมของผู้ชมเปลี่ยนไป โดยนิยมภาพยนตร์ที่มีแนวคิดสูง เช่น ภาพยนตร์หกเรื่องซึ่งสร้างโดยไม่ จอร์จ ลูคัส ก็ สตีเวน สปีลเบิร์ก ติดอันดับสูงสุดในคริสต์ทศวรรษ 1980 ในศตวรรษที่ 21 เริ่มมีการมีพึ่งพาแฟรนไชส์และการดัดแปลงมากขึ้น ทำให้บ๊อกซ์ออฟฟิศถูกครอบงำโดยภาพยนตร์ที่มาจากทรัพย์สินทางปัญญาที่มีอยู่แล้ว
การฉายของภาพยนตร์นั้น โดยเฉพาะภาพยนตร์ที่ฉายช่วงปลายปี และการฉายในประเทศต่างๆ ที่แตกต่างกันทั่วโลก ภาพยนตร์หลายเรื่องนั้นสามารถทำเงินได้มากกว่าสองปีหรือมากกว่านั้น ดังนั้นจำนวนเงินที่ภาพยนตร์ทำได้นั้นไม่ได้จำกัดแค่ปีที่ฉายเท่านั้น อีกทั้งก็ไม่ได้จำกัดจำนวนเงินที่ทำได้ก็จากฉายครั้งแรกเช่นกัน ภาพยนตร์เก่าหลายเรื่องมีการฉายใหม่ โดยถ้าทราบจำนวนเงินที่ทำได้จากการฉายครั้งแรกของภาพยนตร์ จำนวนเงินดังกล่าวจะระบุอยู่ในวงเล็บ เพราะข้อมูลที่ไม่สมบูรณ์ ทำให้ไม่แน่ใจว่าภาพยนตร์เรื่องนั้นทำเงินได้เท่าไหร่กันแน่ โดยปกติแล้วในตารางจะเรียงลำดับภาพยนตร์ที่ทำเงินสูงสุดในแต่ละปี ในกรณีเกิดความขัดแย้งกันในการประมาณการจำนวนเงินของภาพยนตร์สองเรื่อง จำนวนเงินของภาพยนตร์ทั้งสองเรื่องนั้นจะเก็บไว้ และในกรณีที่ภาพยนตร์บางเรื่องได้รับการฉายใหม่ ภาพยนตร์ที่เคยทำเงินสูงสุดในปีนั้นก็จะเก็บไว้เช่นกัน
เส้นเวลาของภาพยนตร์ทำเงินสูงสุด
มีภาพยนตร์สิบเอ็ดเรื่องครองสถิติเป็นภาพยนตร์ทำเงินสูงสุด ตั้งแต่ เดอะเบิร์ทออฟอะเนชัน เมื่อ ค.ศ. 1915 ทั้ง เดอะเบิร์ทออฟอะเนชัน และ วิมานลอย ครองสถิติติดต่อกันเป็นเวลายี่สิบห้าปี ขณะที่ภาพยนตร์ที่กำกับโดย สตีเวน สปีลเบิร์ก เคยเป็นภาพยนตร์ทำเงินสูงสุดถึงสามครั้งและภาพยนตร์ของเจมส์ แคเมรอน สองครั้ง โดย สปีลเบิร์ก เป็นผู้กำกับคนแรกที่ทำลายสถิติตัวเองเมื่อภาพยนตร์เรื่อง จูราสสิค พาร์ค กำเนิดใหม่ไดโนเสาร์ ทำเงินแซง อี.ที. เพื่อนรัก และ แคเมรอน ก็เช่นเดียวกันเมื่อ อวตาร ทำเงินแซง ไททานิค และในปี ค.ศ. 2019 อเวนเจอร์ส: เผด็จศึก กลายเป็นภาพยนตร์ภาคต่อเรื่องแรกที่ทำเงินสูงสุด หยุดการครองสถิติสามสิบหกปีจากภาพยนตร์ของสปีลเบิร์กและแคเมรอน อวตาร กลับมาครองตำแหน่งเดิมอีกครั้งหลังมีการฉายใหม่ในปี ค.ศ. 2021
ภาพยนตร์เรื่องอื่นที่อ้างว่าทำเงินสูงสุดคือ ดีพโทรต ภาพยนตร์ลามกเมื่อปี ค.ศ. 1972 ลินดา เลิฟเลซ เป็นพยานต่อคณะอนุกรรมการตุลาการวุฒิสภาแห่งสหรัฐในเรื่องความยุติธรรมของเยาวชนว่า ภาพยนตร์เรื่องนี้ทำเงิน 600 ล้านดอลลาร์สหรัฐ ในปี ค.ศ. 1984 ตัวเลขนี้กลายเป็นประเด็นที่มีการพูดถึงอย่างมาก เพราะถ้ามันถูกต้อง ภาพยนตร์เรื่องนี้จะทำเงินได้มากกว่า สตาร์ วอร์ส และกลายเป็นภาพยนตร์ที่ทำเงินสูงสุดในทศวรรษ 1970 ข้อโต้แย้งหลักของการต่อต้านตัวเลขนี้คือ ภาพยนตร์ไม่ได้การฉายในวงกว้างมากพอที่จะทำเงินไปจนถึงจำนวนเงินที่กล่าวอ้าง ไม่มีใครทราบถึงจำนวนเงินที่แท้จริง แต่จากคำให้การในการพิจารณาคดีของรัฐบาลกลางในปี ค.ศ. 1976 (หลังภาพยนตร์ฉายสี่ปี) ระบุว่าภาพยนตร์ทำเงิน 25 ล้านดอลลาร์สหรัฐ โรเจอร์ อีเบิร์ต ให้เหตุผลว่าที่ภาพยนตร์อาจทำเงินได้มากถึง 600 ล้านดอลลาร์สหรัฐ ในรูปแบบของธนบัตร เนื่องจากพวกมาเฟียเป็นเจ้าของโรงภาพยนตร์สำหรับผู้ใหญ่ส่วนใหญ่ในช่วงเวลานี้ โดยจะฟอกรายได้จากยาเสพติดและการค้าประเวณีผ่านพวกเขา ดังนั้นอาจทำให้รายรับจากบ็อกซ์ออฟฟิศจากภาพยนตร์เรื่องนี้สูงเกินจริง
เดอะเบิร์ทออฟอะเนชัน, วิมานลอย, เดอะ ก็อดฟาเธอร์, จอว์ส, สตาร์ วอร์ส, ''อี.ที. เพื่อนรัก และ อวตาร ภาพยนตร์ดังกล่าวทำเงินเพิ่มขึ้นหลังจากมีการฉายใหม่ ตัวเลขที่บันทึกไว้ได้รวมรายได้จากการฉายครั้งแรกและรายได้จากการฉายใหม่แล้วจนถึงจุดที่ภาพยนตร์นั้นเสียตำแหน่งไป ดังนั้นรายได้ทั้งหมดของ เดอะเบิร์ทออฟอะเนชัน'' รวมรายได้จากการฉายใหม่จนถึงปี ค.ศ. 1940, รายได้ทั้งหมดของ สตาร์ วอร์ส รวมรายได้จากการฉายใหม่ในช่วงปลายทศวรรษ ค.ศ. 1970 และต้นทศวรรษ ค.ศ. 1980 แต่ไม่รวมรายได้ของฉบับพิเศษเมื่อปี ค.ศ. 1997, รายได้ทั้งหมดของ ''อี.ที. เพื่อนรัก'' ได้รวมรายได้จากการฉายใหม่เมื่อปี ค.ศ. 1985 แต่ไม่รวมของปี ค.ศ. 2002, รายได้ทั้งหมดของ อวตาร รวมรายได้ของฉบับพิเศษเมื่อปี ค.ศ. 2010 ทั้งหมด วิมานลอย ติดอันดับสองครั้ง โดยสถิติในปี ค.ศ. 1940 มาจากการทำเงินจากการฉายตั้งแต่ปี ค.ศ. 1939–1942 (โรดโชว์/การฉายทั่วไป/การฉายในโรงภาพยนตร์ลดราคา) พร้อมกับรายได้ทั้งหมดจนถึงการฉายใหม่จนถึงปี ค.ศ. 1961 ก่อนที่จะเสียตำแหน่งให้กับ มนต์รักเพลงสวรรค์ ในปี ค.ศ. 1966 ส่วนสถิติในปี ค.ศ. 1971 หลังจากได้ตำแหน่งคืนแล้ว รวมรายได้จากฉายใหม่ในปี ค.ศ. 1967 และ 1971 แต่ได้รวมรายได้หลังจากนี้ เดอะ ก็อดฟาเธอร์ ฉายใหม่ในปี ค.ศ. 1973 หลังประสบความสำเร็จที่ งานประกาศผลรางวัลออสการ์ ครั้งที่ 45 และ จอว์ส ฉายใหม่ในปี ค.ศ. 1976 และรายได้ของภาพยนตร์ดังกล่าวน่าจะรวมจากการฉายนั้น มนต์รักเพลงสวรรค์, เดอะ ก็อดฟาเธอร์, จอว์ส, จูราสสิค พาร์ค กำเนิดใหม่ไดโนเสาร์ และ ไททานิค ทำเงินเพิ่มขึ้นจากการฉายใหม่ในปี ค.ศ. 1973, 1997, 1979, 2012 และ 2013 ตามลำดับ แต่ไม่ได้รวมอยู่ในตารางนี้เพราะว่าภาพยนตร์ดังกล่าวเสียตำแหน่งทำเงินสูงสุดไปแล้วก่อนการฉายใหม่
แฟรนไชส์และภาพยนตร์ชุดที่ทำเงินสูงสุด
ก่อนปี ค.ศ. 2000 นั้นมีภาพยนตร์ชุด 7 ชุดเท่านั้นที่ทำเงินได้มากกว่า 1 พันล้านดอลลาร์สหรัฐในบ็อกซ์ออฟฟิศ ได้แก่ เจมส์ บอนด์, สตาร์ วอร์ส, อินเดียนา โจนส์, ร็อคกี้,  แบทแมน, จูราสสิค พาร์ค และ สตาร์ เทรค ตั้งแต่ช่วงเปลี่ยนศตวรรษเป็นต้นมา จำนวนของภาพยนตร์ชุดก็เพิ่มมากขึ้น โดยมีมากกว่าห้าสิบภาพยนตร์ชุด (ไม่รวมภาพยนตร์เดี่ยวที่ได้รับความนิยมสูง เช่น  ไททานิค และ นครสัตว์มหาสนุก) ส่วนหนึ่งมาจากอัตราเงินเฟ้อและการขยายของตลาดที่เปิดกว้างมากขึ้น แต่ยังรวมถึงการที่ฮอลลีวู้ดสร้างรูปแบบของภาพยนตร์ชุดใหม่ เช่น การสร้างภาพยนตร์ที่มาจากนวนิยายชื่อดังหรือการสร้างตัวละครให้เป็นที่จดจำ ซึ่งวิธีการนี้มีแนวคิดที่ว่า ภาพยนตร์ที่สร้างจากสิ่งผู้ชมมีความคุ้นเคยอยู่แล้ว ทำให้สามารถขายให้กับผู้ชมเหล่านั้นได้ เรียกว่าเป็นการ "pre-sold" ในอุตสาหกรรมภาพยนตร์
รูปแบบแฟรนไชส์ในปัจจุบันมีแนวคิดของการข้ามฝั่งหรือการครอสโอเวอร์ หมายถึง "เป็นการนำสิ่งต่างๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว" ผลที่ตามมาของการครอสโอเวอร์คือทรัพย์สินทางปัญญาอาจถูกใช้โดยแฟรนไชส์มากกว่าหนึ่งแฟรนไชส์ ยกตัวอย่าง ภาพยนตร์เรื่อง แบทแมน ปะทะ ซูเปอร์แมน แสงอรุณแห่งยุติธรรม ไม่เพียงแค่อยู่ในแฟรนไชส์ แบทแมน และ ซูเปอร์แมน เท่านั้น แต่อยู่ใน จักรวาลขยายดีซี ด้วย ซึ่งเป็น "จักรวาลร่วม" จักรวาลร่วมที่ประสบความสำเร็จมากที่สุดในสื่อภาพยนตร์คือ จักรวาลภาพยนตร์มาร์เวล เป็นการข้ามฝั่งระหว่างฮีโรหลายคนของ มาร์เวลคอมิกส์ ซึ่งทำเงิน 2 หมื่นล้านดอลลาร์สหรัฐ
ภาพยนตร์ชุด สตาร์ วอร์ส เป็นภาพยนตร์ชุดที่สร้างจากทรัพย์สินชิ้นเดียวที่ทำเงินสูงสุด โดยทำเงินมากกว่า 1 หมื่นล้านดอลลาร์สหรัฐ (ถึงแม้ว่าภาพยนตร์ชุด เจมส์ บอนด์ ของอีออน ซึ่งหากปรับตามอัตราเงินเฟ้อแล้ว จะทำเงินมากกว่า 1.9 หมื่นล้านดอลลาร์สหรัฐ) แต่หากรวมรายได้จากการขายสินค้าแล้ว สตาร์ วอร์ส จะเป็นทรัพย์สินที่ทำเงินมากที่สุด ครองสถิติโลก กินเนสส์ เป็น "แฟรนไชส์ที่ขายสินค้าจากภาพยนตร์ที่ประสบความสำเร็จมากที่สุด" และมีมูลค่า 1.951 หมื่นล้านปอนด์ในปี ค.ศ. 2012 (ประมาณ 3 หมื่นล้านดอลลาร์สหรัฐ) จักรวาลภาพยนตร์มาร์เวล มีภาพยนตร์ที่ทำเงินมากกว่า 1 พันล้านดอลลาร์สหรัฐ จำนวนสิบเรื่อง ภาพยนตร์ชุด อเวนเจอร์ส, โฟรเซน และ อวตาร เป็นแฟรนไชส์ที่ภาพยนตร์ทุกเรื่องทำเงินมากกว่า 1 พันล้านดอลลาร์สหรัฐ ถึงแม้ว่า ภาพยนตร์ชุด จูราสสิค พาร์ค และ แบล็ค แพนเธอร์ ทำเงินเฉลี่ยมากกว่า 1 พันล้านดอลลาร์สหรัฐ ต่อภาพยนตร์
คณะกรรมการโอลิมปิกซาอุดีอาระเบีย
คณะกรรมการโอลิมปิกซาอุดีอาระเบีย (اللجنة الأولمبية العربية السعودية; Saudi Arabian Olympic Committee, รหัสไอโอซี: KSA) เป็นคณะกรรมการโอลิมปิกแห่งชาติที่เป็นตัวแทนของประเทศซาอุดีอาระเบีย ก่อตั้งเมื่อปี พ.ศ. 2507 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากซาอุดีอาระเบียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
วนอุทยานถ้ำจัน
วนอุทยานถ้ำจัน เป็นวนอุทยานขนาดเล็ก ตั้งอยู่ที่บ้านน้ำหมีใหญ่ อำเภอทองแสนขัน จังหวัดอุตรดิตถ์ ภายในวนอุทยานมีถ้ำหินปูนจำนวนมากมาย โดยถ้ำขนาดใหญ่ที่สุดชื่อถ้ำจัน เป็นถ้ำที่มีลักษณะโถงใหญ่และมีขนาดปากถ้ำกว้างที่สุดในจังหวัดอุตรดิตถ์
ภูมิอากาศ
วนอุทยานถ้ำจันตั้งอยู่ในเขตลมมรสุมเขตร้อนชื้นมีพันธุ์ไม้ที่หายากคือ "จันผา "มีลักษณะเด่นคือ ขึ้นในพื้นที่สันเขาและซอกหินได้ดี และทนแล้ง ซึ่งนิยมนำไปปลูกเป็นไม้ประดับและมีราคาแพง
การเดินทาง
วนอุทยานถ้ำจัน" อยู่ห่างจากตัวเมืองอุตรดิตถ์ประมาณ 45 กิโลเมตร โดยมีถนนป่าขนุน - วังผาชันตัดผ่าน นักท่องเที่ยวที่จะมาท่องเที่ยวสามารถที่จะแวะชม บ่อเหล็กน้ำพี้,วนอุทยานถ้ำจัน วนอุทยานสักใหญ่ โดยใช้เส้นทางเดียวกันเส้นทางการคมนาคมการเดินเข้าสู่ตำบลทางรถยนต์ถนนเป็นถนนลาดยางสภาพพื้นที่และสาธารณูปโภคไฟฟ้า น้ำประปาหมู่บ้าน โทรศัพท์มือถือและโทรศัพท์สาธารณะ
ฮาร์ตแลนด์ร็อก
ฮาร์ตแลนด์ร็อก เป็นแนวเพลงประเภทหนึ่งของดนตรีร็อก ที่มีตัวอย่างให้เห็นความสำเร็จในเชิงพาณิชย์ของนักร้อง นักแต่งเพลง เช่น บรูซ สปริงส์ทีน, บ็อบ ซีเกอร์, ทอม เพตตี และจอห์น เมลเลนแคมป์ มีลักษณะเฉพาะคือเป็นแนวดนตรีที่ตรงไปตรงมา ข้องเกี่ยวกับชีวิตชาวอเมริกันที่เป็นผู้ใช้แรงงานในโรงงาน และความเชื่อมั่นว่าดนตรีร็อกมีจุดมุ่งหมายมากกว่าเพียงแค่ความบันเทิง
แบรึสเลา
แบรึสเลา (Берисла́в) เป็นนครขนาดเล็กในแคว้นแคร์ซอน ทางตอนใต้ของประเทศยูเครน เป็นศูนย์กลางการบริหารของเขตแบรึสเลาและเทศบาลนครแบรึสเลา ประมาณกันว่าใน พ.ศ. 2564 นครนี้มีประชากร 12,123 คน
แบรึสเลาตั้งอยู่ริมฝั่งขวาของแม่น้ำนีเปอร์ เยื้องกับนครกาคอว์การิมฝั่งตรงข้ามของแม่น้ำ นครนี้เคยมีจุดข้ามแม่น้ำนีเปอร์ที่เก่าแก่จนกระทั่งมีการสร้างอ่างเก็บน้ำกาคอว์กา
การรุกของตอลิบาน พ.ศ. 2564
'''การยุทธ์เชิงรุกของตอลิบาน พ.ศ. 2564 มีอีกชื่อว่า การยุทธ์เชิงรุกฤดูร้อน'''    เป็นการยุทธ์ทางทหารที่ดำเนินอยู่โดยตอลิบาน และกลุ่มพันธมิตร อย่างกลุ่มอัลกออิดะฮ์ มีวัตถุประสงค์ต่อต้านรัฐบาลอัฟกานิสถานและประเทศพันธมิตรโดยเริ่มขึ้นเมื่อวันที่ 1 พฤษภาคม พ.ศ. 2564 พร้อมกับการถอนกองกำลังสหรัฐส่วนใหญ่ให้ออกจากพื้นที่ประเทศอัฟกานิสถาน ณ วันที่ 15 กรกฏาคม พื้นที่มากกว่าหนึ่งในสามจาก 421 อำเภอในประเทศอัฟกานิสถานถูกควบคุมโดยตอลิบาน และเมื่อวันที่ 21 กรกฏาคม พื้นที่ครึ่งหนึ่งของประเทศอยู่ภายใต้การควบคุมของตอลิบาน
การยุทธ์เชิงรุกในครั้งนี้ถือเป็นการรุกอาณาเขตที่รวดเร็วของตอลิบาน เฉกเช่นเดียวกับการแตกกิ่งก้านสาขาไปยังทั้งในประเทศและนานาชาติ เมื่อวันที่ 10 สิงหาคม เจ้าหน้าที่ทางการฝ่ายสหรัฐคาดการณ์ว่า คาบูล เมืองหลวงของประเทศอัฟกานิสถาน จะตกไปเป็นของตอลิบานไม่เกิน 30 ถึง 90 วัน เมื่อวันที่ 15 สิงหาคม แอสโซซิเอเต็ดเพรส รายงานว่า ตอลิบานมาถึงและยึดเมืองคาบูล เป็นการสิ้นสุดของรัฐบาลสาธารณรัฐอิสลามอัฟกานิสถาน ตอลิบานกล่าวว่า กลุ่มพวกเขากำลังรอการ "เปลี่ยนถ่าย" อำนาจ หลังจากยึดเมืองได้สำเร็จ ตอลิบานได้เข้ายึดทำเนียบประธานาธิบดี หลังจากประธานาธิบดี อัชราฟ ฆานี ลี้ภัยออกจากประเทศ
ภูมิหลัง
ในช่วงระหว่างสงครามในอัฟกานิสถาน (ค.ศ. 2001–ปัจจุบัน) การขับไล่กลุ่มตอลิบานเป็นไปอย่างแข็งขันทางตอนเหนือของประเทศอัฟกานิสถาน ซึ่งเป็นฐานของพันธมิตรทางตอนเหนือ จากรายงานของเครือข่ายวิเคราะห์อัฟกานิสถาน กองกำลังตอลิบานทางตอนเหนือมีความพยายามที่แข็งข้อต่อการสร้างพันธมิตรทางเหนือภายหลังจากการถอนกองกำลังของสหรัฐ
พฤษภาคม
ในเดือนพฤษภาคม ตอลิบานยึดอำเภอ 15 แห่งจากรัฐบาลอัฟกานิสถาน อย่างอำเภอเนิรก์และอำเภอจาเรซในจังหวัดเมเดนวอร์ดัก รวมไปถึงสถานที่สำคัญที่ถูกยึดอย่างเขื่อนดะฮาร์ใน จังหวัดกันดะฮาร์ อันเป็นเขื่อนที่ใหญ่ที่สุดอันดับสองของประเทศอัฟกานิสถาน ในระหว่างเดือนนั้น เจ้าหน้าที่จากกองกำลังพิทักษ์มาตุภูมิอัฟกานิสถาน 405 นาย และพลเรือน 260 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสามารถสังหารนักรบตอลิบาน 2,146 คน
สิ้นเดือนพฤษภาคม ประเทศโปรตุเกส, ประเทศสโลวีเนีย, ประเทศสเปน, และประเทศสวีเดน ได้ถอนกำลังพลออกจากประเทศอัฟกานิสถานอย่างสิ้นเชิง
มิถุนายน
ในเดือนมิถุนายน ตอลิบานได้ยึดอำเภอเพิ่มเป็น 69 แห่งจากรัฐบาลอัฟกานิสถาน และรุกเข้าไปในเมืองคุนดูและปูลีคัมลี เมืองมะซารีชะรีฟถูกล้อมโดยตอลิบาน รวมไปถึงการยึดสถานที่โดยตอลิบานอย่างด่านชายแดนหลักระหว่างประเทศอัฟกานิสถานกับประเทศทาจิกิสถาน และจุดผ่านแดนอำเภอไซดาบัต จังหวัดเมเดนวอร์ดัก อันกล่าวได้ว่าเป็นประตูสู่คาบูล เมืองหลวงของประเทศอัฟกานิสถาน ในส่วนของยุทโธปกรณ์ ตอลิบานได้ยึดรถบรรทุกและรถฮัมวีจากกองกำลังพิทักษ์มาตุภูมิอัฟกานิสถาน เช่นเดียวกับรถหุ้มเกราะและระบบปืนใหญ่หลายกระบอก
เฮลิคอปเตอร์ของกองทัพอากาศอัฟกานิสถาน มี-17 ถูกยิงตกโดยตอลิบาน นักบินสามคนบนอากาศยานเสียชีวิต ในขณะที่ยูเอช-60 แบล็กฮอว์กได้รับความเสียหายบริเวณพื้นผิวหลังจากการปะทะระหว่างตอลิบานและกองกำลังอัฟกานิสถาน เมื่อวันที่ 16 มิถุนายน ตอลิบานได้สังหารนักรบคอมมานโด 22 นายของกองทัพอัฟกานิสถานในอำเภอนอร์เลดอะบัด ในระหว่างเดือนนั้น เจ้าหน้าที่จากกองกำลังพิทักษ์มาตุภูมิอัฟกานิสถาน 703 นาย และพลเรือน 208 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสังหารนักรบตอลิบาน 1,535 คน  เมื่อวันที่ 19 มิถุนายน ผู้บัญชาการทหารบกอัฟกานิสถาน, รัฐมนตรีว่าการกระทรวงกลาโหม, และรัฐมนตรีว่าการกระทรวงมหาดไทยถูกปลดออกจากตำแหน่งโดยประธานาธิบดี อัชราฟ ฆานี
เมื่อวันที่ 22 มิถุนายน ตอลิบานยึดเชอร์คานบันดาร์ อันเป็นด่านชายแดนหลักระหว่างประเทศอัฟกานิสถานกับประเทศทาจิกิสถาน อำเภอ 13 แห่งตกไปอยู่ในความควบคุมของตอลิบานภายใน 24 ชั่วโมง ในวันเดียวกัน การปะทะกันอย่างหนักเกิดขึ้นในจังหวัดบางก์ลาน หลังจากที่กองกำลังอัฟกานิสถานเริ่มปฏิบัติการทางทหารในเขตชานเมืองปูลีคูลี ซึ่งเป็นเมืองหลวงของจังหวัด เจ้าหน้าที่กองกำลังอัฟกานิสถานสังหารกลุ่มติดอาวุธตอลิบาน 17 คน รวมถึงคาลี กาลิด ผู้บัญชาการกองพลตอลิบาน ในเวลาใกล้เคียงกัน ตอลิบานยึดเมืองแบลค์และล้อมเมืองมะซารีชะรีฟ เมืองหลวงของจังหวัดแบลค์ เมื่อวันที่ 23 มิถุนายน ตอลิบานและกองกำลังอัฟกานิสถานปะทะกันในเมืองปูลีคูลี